Álelúya ! Yiágán Ǹtondôbə m̀kpámáŋ dzīá; yiágán olugú wōē ékōān bəbaalǎ mətǐŋ bóé ! 2Ísraɛ̂l á tāāg ai Ǹkom woé, bɔ́n bə́ Síon bə́ fōnó ai ǹkúkúmá wábán. 3Bə́ lūūgū dzwé díé ai bisila mə́bóg, bə́ bōmō ḿbɛ ai mvɛ́d ású díé. 4Amú Ńtondôbə a diŋ ayɔŋ díé; a dzaman bədzɔdi bə́ nyɔ́l ai mədɔ. 5Bəbaalǎ mətǐŋ bə́ sáná ai dúmá, bə́ bomo ayéngá a tádigi é vóm bə́ bóó á sí á bikali. 6Bə́ taman Zambá ai kíŋ dzābán ésə, bə́ bii məfa bítá yā mə́ nə́ məyɔ mə́bɛ̄ á mɔ́. 7Nə́ bə́ vūdán məyɔŋ ai nə́ bə́ və məyɔŋ endə́gə́lə́, 8nə́ bə́ faŋ miǹkúkúmá myábán ngadag ai nə́ bə́ tīndi miǹtómbā myábán mə̄súŋ bikie, 9nə́ bə́ tsíg bɔ́ ńtól yā ó nə́ ńtilán, lə́ bɔ dzǎm dúmá ású bəbaalǎ mətǐŋ bóé bə́sə. Álelúya !